text: পুলওয়ামায় জঙ্গি-বৈঠক! একের পর এক হামলার জন্য দায়িত্ব ভাগ সংগঠনগুলিকে | Carry out attack in Jammu and Kashmir, Terrorist groups were given tasks from Pakistan - Bengali Oneindia
  | Published: October 7 2019, 16:56 [IST]
  উৎসবের মরশুমে উদ্বেগজনক খবর। ভারতে বিশেষ করে জম্মু ও কাশ্মীরে হামলার জন্য পাকিস্তান ভিত্তিক জঙ্গি সংগঠনগুলিকে দায়িত্ব ভাগ করে দেওয়া হয়েছে। লস্কর-ই-তৈবা, জৈশ-ই-মহম্মদ এবং হিজবুল মুজাহিদিনকে এই দায়িত্ব ভাগ করে দেওয়া হয়েছে। পুলওয়ামায় সম্প্রতি এক বৈঠকে এই দায়িত্ব ভাগ করে দেওয়া হয়েছে। প্রসঙ্গত এই পুলওয়ামাতেই গত ফেব্রুয়ারি মাসে সিআরপিএফ কনভয়ে হামলা জঙ্গি হামলা হয়েছিল।
  তিন জঙ্গি সংগঠনের ওপর হামলার দায়িত্ব তুলে দেওয়ার পিছনে রয়েছে পাকিস্তানের সেনা এবং গোয়েন্দা সংগঠন আইএসআই। সংবাদ সংস্থার হাতে বৈঠক সংক্রান্ত প্রমাণ এসে পৌঁছেছে। তাতে দেখা যাচ্ছে, জম্মু ও কাশ্মীর ছাড়াও ভারতের অন্য অংশ হামলা চালানোর কথাও বলা হয়েছে। পাশাপাশি এই হামলা রাজনৈতিক নেতা এবং পুলিশের ওপর চালানোর কথা বলা হয়েছে।
  আলাদা আলাদা সংগঠনকে আলাদা আলাদা হামলার দায়িত্ব দেওয়া হয়েছে। জৈশ-কে দায়িত্ব দেওয়া হয়েছে, জাতীয় সড়কে হামলার দায়িত্ব। লস্করকে দায়িত্ব দেওয়া হয়েছে, দেশের অভ্যন্তরীণ নিরাপত্তা কেন্দ্রগুলিতে হামলার দায়িত্ব। আর হিজবুলকে দায়িত্ব দেওয়া হয়েছে, পুলিশ এবং রাজনৈতিক নেতাদের ওপর হামলার দায়িত্ব।
  পাশাপাশি কাশ্নীর উপত্যকাকে অশান্ত রাখবার জন্য বাড়তি দায়িত্ব দেওয়া হয়েছে হিজবুলকে। তিনটি সংগঠনকেই বলা হয়েছে কাশ্মীরে যাতে বনধের পরিস্থিতি নেয়, তার জন্য।
  [সরকারের বিরুদ্ধে ধর্মঘটের শাস্তি, ৪৮ হাজার কর্মী চাকরি খোয়ালেন তেলাঙ্গানায়]
  এদিকে এই তথ্য সামনে আসার সঙ্গে সঙ্গেই সেখানে থাকা নিরাপত্তা বাহিনীকে আরও সতর্ক থাকার নির্দেশ দেওয়া হয়েছে। তাছাড়ও নিরাপত্তা সংক্রান্ত যাবতীয় নির্দেশিকা মেনে চলার জন্যও নির্দেশ দেওয়া হয়েছে। পাশাপাশি নিরাপত্তা বাহিনীকে গোয়েন্দা সংস্থাগুলির সঙ্গে যোগাযোগ রেখে চলতেও নির্দেশ দেওয়া হয়েছে।
  জম্মু ও কাশ্মীরের পুলিশ প্রধান দিলবাগ সিং বলেছেন, জঙ্গি সংগঠনগুলির তরফে কাশ্মীরের মানুষকে হুমকি দেওয়া হচ্ছে, যাতে তারা দোকান, পেট্রোল পাম্প বন্ধ রাখেন। তবে এব্যাপারে স্থানীয় বাসিন্দাদের আশ্বস্ত করা হচ্ছে বলে জানিয়েছেন তিনি।
  Three terrorist groups sponsored by Pakistan are reported to have distributed tasks amongst themselves with regard to carrying out attacks in India, especially Jammu and Kashmir.